CELEX: 32016D0320
Language: da
Date: 2016-03-03 00:00:00
Title: Kommissionens gennemførelsesafgørelse (EU) 2016/320 af 3. marts 2016 om ændring af beslutning 2004/842/EF om gennemførelsesbestemmelser, hvorefter medlemsstaterne kan tillade markedsføring af frø tilhørende sorter, for hvilke der er indgivet en ansøgning om opførelse på den nationale sortsliste over landbrugsplantearter eller grøntsagsarter (meddelt under nummer C(2016) 1221) (EØS-relevant tekst)

5.3.2016   
            
            
               DA
            
            
               Den Europæiske Unions Tidende
            
            
               L 60/88
            
         KOMMISSIONENS GENNEMFØRELSESAFGØRELSE (EU) 2016/320
   af 3. marts 2016
   om ændring af beslutning 2004/842/EF om gennemførelsesbestemmelser, hvorefter medlemsstaterne kan tillade markedsføring af frø tilhørende sorter, for hvilke der er indgivet en ansøgning om opførelse på den nationale sortsliste over landbrugsplantearter eller grøntsagsarter
   
      
         (meddelt under nummer C(2016) 1221)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 4a, stk. 2,
   under henvisning til Rådets direktiv 66/402/EØF af 14. juni 1966 om handel med sædekorn (2), særlig artikel 4a, stk. 2,
   under henvisning til Rådets direktiv 2002/54/EF af 13. juni 2002 om handel med bederoefrø (3), særlig artikel 6, stk. 2,
   under henvisning til Rådets direktiv 2002/55/EF af 13. juni 2002 om handel med grøntsagsfrø (4), særlig artikel 23, stk. 2,
   under henvisning til Rådets direktiv 2002/56/EF af 13. juni 2002 om handel med læggekartofler (5), særlig artikel 6, stk. 2,
   under henvisning til Rådets direktiv 2002/57/EF af 13. juni 2002 om handel med frø af olie- og spindplanter (6), særlig artikel 6, stk. 2, og
   ud fra følgende betragtninger:
   
               (1)
            
            
               I Kommissionens beslutning 2004/842/EF (7) er der fastsat bestemmelser for de officielle etiketter på pakninger med frø af sorter, for hvilke der er indgivet en ansøgning om opførelse på den nationale sortsliste over landbrugsplantearter eller grøntsagsarter
            
         
               (2)
            
            
               I de seneste år er der afsløret tilfælde af svindel med officielle etiketter. Sikkerheden omkring de officielle etiketter bør derfor forbedres ved hjælp af den aktuelt tilgængelige tekniske viden for at sikre, at den slags svindel undgås fremover. På den baggrund og for at give de kompetente myndigheder bedre mulighed for at registrere og kontrollere operatørernes trykning, distribution og anvendelse af individuelle, officielle etiketter samt for at spore frøpartier bør sikkerheden omkring officielle etiketter forbedres ved at føje et officielt løbenummer til de officielle etiketter.
            
         
               (3)
            
            
               Denne afgørelse og Kommissionens gennemførelsesdirektiv (EU) 2016/317 (8) bør finde anvendelse fra samme dato for at sikre ligebehandling for så vidt angår kravene til alle brugere af de pågældende etiketter. Denne afgørelse bør derfor anvendes fra den 1. april 2017.
            
         
               (4)
            
            
               Beslutning 2004/842/EF bør derfor ændres i overensstemmelse hermed.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Ændring af beslutning 2004/842/EF
   I artikel 9, stk. 2, i beslutning 2004/842/EF indsættes følgende litra aa):
   
      
                  »aa)
               
               
                  det officielle løbenummer«.
               
            
   Artikel 2
   Adressater
   Denne afgørelse er rettet til medlemsstaterne.
   Artikel 3
   Anvendelsesdato
   Denne afgørelse anvendes fra den 1. april 2017.
   
      Udfærdiget i Bruxelles, den 3. marts 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 125 af 11.7.1966, s. 2298/66.
   
      (2)  EFT 125 af 11.7.1966, s. 2309/66.
   
      (3)  EFT L 193 af 20.7.2002, s. 12.
   
      (4)  EFT L 193 af 20.7.2002, s. 33.
   
      (5)  EFT L 193 af 20.7.2002, s. 60.
   
      (6)  EFT L 193 af 20.7.2002, s. 74.
   
      (7)  Kommissionens beslutning 2004/842/EF af 1. december 2004 om gennemførelsesbestemmelser, hvorefter medlemsstaterne kan tillade markedsføring af frø tilhørende sorter, for hvilke der er indgivet en ansøgning om opførelse på den nationale sortsliste over landbrugsplantearter eller grøntsagsarter (EUT L 362 af 9.12.2004, s. 21).
   
      (8)  Kommissionens gennemførelsesdirektiv (EU) 2016/317 af 3. marts 2016 om ændring af Rådets direktiv 66/401/EØF, 66/402/EØF, 2002/54/EF, 2002/55/EF, 2002/56/EF og 2002/57/EF for så vidt angår den officielle etiket på frøpakninger (Se side 72 i denne EUT).